นักเศรษฐศาสตร์เชื่อว่า เศรษฐกิจอเมริกากำลังฟื้นตัวจากภาวะถดถอยครั้งรุนแรง
อดีตประธานคณะผู้ว่าการระบบธนาคารกลางสหรัฐ Alan Greenspan แสดงความผิดหวัง ต่อตัวเลขอัตราการว่างงานในสหรัฐที่กำลังเพิ่มสูงขึ้น แต่ก็ยังเช
นักเศรษฐศาสตร์ที่มีชื่อเสียงที่สุดของอเมริกาและอดีตประธานคณะผู้ว่าการระบบธนาคารกลางสหรัฐ นาย Alan Greenspan ระบุอย่างไม่อ้อมค้อมในการให้สัมภาษณ์ต่อรายการThis Week ของข่ายงานโทรทัศน์ ABC ว่า รายงานของกระทรวงแรงงานสหรัฐเมื่อวันศุกร์ที่ผ่านมา ซึ่งระบุว่าอัตราการว่างงานในสหรัฐ เมื่อเดือนกันยายนขยับขึ้นไปอยู่ที่ระดับ9.8% และมีคนตกงานเพิ่มขึ้นมากกว่า 250,000 คนนั้น เป็นเรื่องที่แย่มากไม่ว่าจะมองจากด้านไหน นาย Greenspanคาดการณ์ว่าอัตราการว่างงานในสหรัฐจะสูงเกิน 10% ในอีกไม่กี่เดือนข้างหน้าและไม่เพียงแต่ตัวเลขการว่างงานจะสูงขึ้นต่อไปเท่านั้นแต่จำนวนคนอเมริกันที่ตกงานมากกว่า 6 เดือนหรือนานกว่านั้น ก็เพิ่มขึ้นอย่างชัดเจนเช่นกันซึ่งการตกงานนานๆ นี้สร้างความลำบากให้กับหลายครอบครัว และเป็นผลเสียต่อเศรษฐกิจโดยรวม อดีตประธานคณะผู้ว่าการระบบธนาคารกลางสหรัฐกล่าวว่าเศรษฐกิจกำลังสูญเสียแรงงานมีฝีมือ และชี้ว่าสิ่งที่ทำให้เศรษฐกิจเติบโตรุ่งเรือง คือการผสมรวมระหว่างสินทรัพย์หรือทุนทางเศรษฐกิจกับคนที่ขับเคลื่อนเศรษฐกิจดังนั้นหากทักษะฝีมือความเชี่ยวชาญของคนถูกทำลายไปนั่นคือความสูญเสียที่มิอาจนำกลับมาได้ อย่างไรก็ตาม นาย Alan Greenspan มีความเห็นสอดคล้องกับนักเศรษฐศาสตร์คนอื่นๆ ว่า ภาวะเศรษฐกิจถดถอยที่เริ่มมาตั้งแต่ปลายปี2007 ได้สิ้นสุดลงแล้ว และเขาเชื่อว่าเศรษฐกิจสหรัฐจะกลับมาเติบโตราว 3%หรือมากกว่านั้น ในช่วงไตรมาสสุดท้ายของปีนี้คือตั้งแต่เดือนตุลาคมถึงธันวาคมในขณะเดียวกัน ปัญหาอัตราการว่างงานระดับสูง ยังคงเป็นประเด็นถกเถียงระหว่างสมาชิกรัฐสภาพรรครีพับลิกันกับพรรคเดโมแครตถึงผลกระทบของแผนกระตุ้นเศรษฐกิจมูลค่า 787,000 ล้านดอลล่าร์ ว่าได้ผลจริงหรือไม่ และในขณะที่รัฐบาลกรุงวอชิงตัน กำลังพิจารณามาตรการเพิ่มเติมเพื่อกระตุ้นเศรษฐกิจนาย AlanGreenspan กลับเตือนให้ใช้ความระมัดระวังมากขึ้น อดีตประธานคณะผู้ว่าการระบบธนาคารกลางสหรัฐชี้ว่าการพยายามกระตุ้นเศรษฐกิจมากเกินไป อาจให้ผลเสียมากกว่าผลดี เขาจึงแนะนำให้รอคอย และดูว่าแนวโน้มการฟื้นตัวที่เกิดขึ้นแล้วนั้น จะไปในทิศทางใด ซึ่งจะเป็นการดีกว่านอกจากนี้ นาย Greenspan ยังแสดงความกังวลต่อหนี้ที่กำลังเพิ่มขึ้นของอเมริกา ว่าในที่สุดแล้ว จะส่งผลกระทบต่ออัตราดอกเบี้ยและศักยภาพในการเจริญเติบโตทางเศรษฐกิจของอเมริกาได้